3. ลักษณะการประกอบธุรกิจ

(1) ประวัติความเป็นมา การเปลี่ยนแปลง และพัฒนาการที่สำคัญ

บริษัทไทย โอ. พี. พี. จำกัด (มหาชน)
เป็นบริษัทแรกที่ได้รับการส่งเสริมการลงทุนในการผลิตแผ่นฟิล์มโอ.พี.พี. (Oriented
Polypropylene Film) จดทะเบียนจัดตั้งบริษัทเมื่อปี พ.ศ.2526 ด้วยทุนจดทะเบียนเริ่มแรก 25
ล้านบาท โดยเป็นการร่วมทุนของกลุ่มผู้ถือหุ้นของบริษัทเหรียญทองการพิมพ์ จำกัด
ซึ่งเป็นบริษัทที่มีชื่อเสียงดีในวงการ การพิมพ์และบรรจุภัณฑ์ มาเป็นเวลานาน และกลุ่มบริษัท พี
ประชุม จำกัด
ที่มีความสัมพันธ์ที่ดีกับโรงงานยาสูบได้เล็งเห็นความต้องการของตลาดในการใช้ฟิล์มชนิดนี้

-   ปี 2537 บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 3 มิถุนายน 2537
    และได้เพิ่มทุนจดทะเบียนเป็น 60 ล้านบาท

-   ปี 2542 จัดตั้งคณะกรรมการตรวจสอบ โดยมี ดร. อดุล อมตวิวัฒน์ กรรมการอิสระ
    เป็นประธานกรรมการตรวจสอบ และ นพ.สวัสดิ์ โพธิกำจร กรรมการอิสระ เป็นสมาชิก
    และแต่งตั้ง นายชัยสิทธิ์ เจริญสัตย์ เป็นกรรมการอิสระเป็นสมาชิกคณะกรรมการตรวจสอบเพิ่ม
    รวมเป็น 3 ท่าน

-   ปี 2543 บริษัทฯได้ร่วมทุนกับบริษัทต่างชาติ
    โดยจัดตั้งบริษัทและจดทะเบียนในประเทศเวียดนาม
    ตั้งโรงงานผลิตหลอดลามิเนทเพื่อใช้บรรจุยาสีฟันตามนโยบายของลูกค้ารายสำคัญของบริษัทฯซึ่งเป็นบริษัทข้ามชาติที่ได้ย้ายฐานการผลิตไปที่ประเทศเวียดนาม
    เพื่อผลิตและจำหน่ายทั่วทั้งภูมิภาคเอเชีย
    โดยบริษัทได้รับการคัดเลือกจากลูกค้ารายดังกล่าวให้เป็นผู้ผลิตแต่ผู้เดียวสำหรับภูมิภาคนี้

-   ปี 2544 ได้รับการรับรองระบบคุณภาพมาตรฐาน ISO 9001:2000
    ด้านผลิตและจำหน่ายทั้งผลิตภัณฑ์พลาสติกฟิล์มและการผลิตฉลากกาว จากสถาบัน United
    Registrar of Systems Ltd. (URS)

-   ปี 2548 บริษัทได้ลงทุนในเครื่องจักรใหม่ สำหรับผลิต ฟิล์มแมททัลไลซ์ (Metallized
    Film) ด้วยงบประมาณการลงทุนประมาณ 53 ล้านบาท เพื่อช่วยยกระดับคุณภาพสินค้า
    และเพิ่มกำลังการผลิต

-   ปี 2549 บริษัทได้ลงทุนในเครื่องจักรใหม่ สำหรับงานพิมพ์ฉลากกาว (Sticker Label
    Printing) ด้วยงบประมาณการลงทุนประมาณ 63 ล้านบาท
    ซึ่งเป็นเครื่องพิมพ์ที่มีความละเอียดและความเร็วสูง เพื่อช่วยยกระดับคุณภาพสินค้า
    และเพิ่มกำลังการผลิตเพื่อตอบสนองความต้องการของลูกค้าให้เกิดความพึงพอใจสูงสุด

-   ปี 2551 บริษัทมีการลงทุนในเครื่องจักรใหม่ สำหรับงานพิมพ์ฉลากกาว (Sticker Label
    Printing) ซึ่งจะติดตั้งที่โรงงานในการนิคมอุตสาหกรรมเวลโกรว์
    โดยได้รับการส่งเสริมจากสำนักงานคณะกรรมการส่งเสริมการลงทุน ตามบัตรส่งเสริมเลขที่
    1626(2)/2551 และ เลขที่ 7010(2)/2551

-   ปี 2552

  ด้านการจัดการ

-   มติคณะกรรมการบริษัท เมื่อวันที่ 11 สิงหาคม 2552 แต่งตั้งคณะกรรมการชุดย่อย คือ
    คณะกรรมการสรรหาและพิจารณาค่าตอบแทน โดยมีสมาชิก 3 ท่าน ประกอบด้วย ดร.อดุล
    อมตวิวัฒน์ เป็นประธาน นายบุญชู ลิ่มอติบูลย์และนายชัยสิทธิ์ เจริญสัตย์ เป็นกรรมการ

-   มติคณะกรรมการบริษัท เมื่อวันที่ 11 สิงหาคม 2552 อนุมัติการแก้ไข ขอบเขต หน้าที่
    ความรับผิดชอบของกรรมการตรวจสอบ
    ทั้งนี้เพื่อให้สอดคล้องกับประกาศตลาดหลักทรัพย์แห่งประเทศไทย

  ด้านการลงทุน

  บริษัทได้มีการลงทุนในเครื่องจักรใหม่เพิ่มอีก 1 เครื่อง สำหรับงานพิมพ์ฉลากกาว (Sticker
  Label Printing) ซึ่งจะติดตั้งที่โรงงานในการนิคมอุตสาหกรรมเวลโกรว์
  และสามารถดำเนินการได้ตั้งแต่ช่วงปลายปีที่ผ่านมา
  โดยได้รับการส่งเสริมจากสำนักงานคณะกรรมการส่งเสริมการลงทุนตามบัตรส่งเสริมเลขที่
  1595(2)/2552

(2) ภาพรวมการประกอบธุรกิจ

ภาพรวมการประกอบธุรกิจของบริษัท
โดยอาศัยรากฐานทางธุรกิจในวงการการพิมพ์และวงการบรรจุภัณฑ์มานาน
เน้นคุณภาพของผลิตภัณฑ์ให้ได้มาตรฐานและการบริการหลังการขาย
เพื่อสร้างความพึงพอใจสูงสุดของลูกค้าและความเชื่อถือในชื่อเสียงของบริษัท
มีการวิจัยและพัฒนาและเทคนิคการผลิตเพื่อเลือกใช้วัตถุดิบที่มีต้นทุนต่ำที่สุดที่สามารถกำหนดราคาที่แข่งขันได้
และเพิ่มผลิตภัณฑ์ให้หลากหลายมากขึ้นเพื่อขยายตลาดไปยังลูกค้ากลุ่มต่างๆ
พร้อมทั้งพยายามรักษาฐานของลูกค้าเดิมไว้ ในส่วนด้านการบริหาร
บริษัทให้ความสำคัญกับการจัดการข้อมูล ระบบสารสนเทศให้มีความทันสมัยอยู่เสมอ มีการลงทุนใน
MIS (Management Information System) เพื่อให้ข้อมูลที่เชื่อถือได้ ทันต่อความต้องการ
และเป็นประโยชน์ต่อกระบวนการตัดสินใจในทุกระดับของการจัดการ

นโยบายการแบ่งการดำเนินงานของบริษัท
แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทำมาอย่างต่อเนื่อง
ได้มีการปรับปรุงและเปลี่ยนแปลงการดำเนินธุรกิจบ้างเล็กน้อยเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยจัดให้โครงสร้างภายในขององค์กรมีความคล่องตัว
แบ่งเป็นศูนย์ความรับผิดชอบของแต่ละผลิตภัณฑ์ ดังนี้

1.  ผลิตภัณฑ์กลุ่มฟิล์มพลาสติก

    a.  ฟิล์มพลาสติกกลุ่มซื้อมา-ขายไป

    b.  ฟิล์มพลาสติกกลุ่มผลิตเอง

2.  ผลิตภัณฑ์กลุ่มงานพิมพ์ฉลากกาว

3.  ผลิตภัณฑ์กลุ่มอื่น อันประกอบด้วยกลุ่มผลิตภัณฑ์หลอดลามิเนท และกลุ่มบริการงานพิมพ์

  สถิติรายได้จากการขายสำหรับ 5 ปีที่ผ่านมา ดังแผนภูมิด้านล่างนี้

  []โครงสร้างการถือหุ้นในกลุ่มบริษัท

บริษัท สัดส่วนการถือหุ้น

L.S.Pack Company Limited 25%

(3) โครงสร้างรายได้ของบริษัท

ตามลักษณะโครงสร้างของบริษัทฯนั้น มีการทำธุรกิจใน 3 กลุ่ม ดังนี้

หน่วย : ล้านบาท

+----------------------------+-------+----+-------+----+-------+----+
|  ผลิตภัณฑ์/บริการ              | 2552  |    | 2551  |    | 2550  |    |
+----------------------------+-------+----+-------+----+-------+----+
|                            | รายได้ | %  | รายได้ | %  | รายได้ | %  |
+----------------------------+-------+----+-------+----+-------+----+
| ฟิล์มพลาสติก                  | 5     | 60 | 6     | 66 | 5     | 68 |
|                            | 12.39 |    | 10.59 |    | 55.56 |    |
+----------------------------+-------+----+-------+----+-------+----+
| บริก                        | 2     | 31 | 2     | 25 | 1     | 24 |
| ารการพิมพ์(รวมงานพิมพ์ฉลากกาว) | 60.79 |    | 32.16 |    | 91.87 |    |
+----------------------------+-------+----+-------+----+-------+----+
| อื่น ๆ                       | 73.60 | 9  | 76.77 | 8  | 64.84 | 8  |
+----------------------------+-------+----+-------+----+-------+----+
| รวมมูลค่าจำหน่าย              | 8     | 1  | 9     | 1  | 8     | 1  |
|                            | 46.77 | 00 | 19.51 | 00 | 12.27 | 00 |
+----------------------------+-------+----+-------+----+-------+----+
| อัตราเพิ่ม (ลด) ของมูลค่าจำหน่าย | (7    |    | 1     |    | 0.48% |    |
|                            | .91%) |    | 3.20% |    |       |    |
+----------------------------+-------+----+-------+----+-------+----+